અમજદ ખાન આ કિરદારની પ્રથમ પસંદગી નહોતા, ડેની હતો, પણ જાવેદ અખ્તરે એક નાટકમાં અમજદ ખાને જોયેલા અને એ રીતે ગબ્બરનું સિલેકશન થયું અને અમજદ કેટલા ઊંચા દરજજાના કલાકાર હતા એ જાણવું હોય તો સત્યજીત રેની મુનશી પ્રેમચંદની હિન્દી ટૂંકીવાર્તા ‘શતરંજ કે ખિલાડી’ પરથી બનેલી ફિલ્મ ‘શતરંજ કે ખિલાડી’ જોવી જોઈએ, જેમાં તેમણે નવાબ વાજિદઅલી શાહની ભૂમિકા ભજવી હતી કે પછી ગીરીશ કાર્નાડની ઉત્કૃષ્ટ કલાકૃતિ ‘ઉત્સવ’ જોવી જોઈએ કે જેમાં તેમણે કામશાસ્ત્રી વાત્સ્યાયનની ભૂમિકા ભજવી હતી.